4 kritiek, 10 beseer toe bakkie rol | Maroela Media
4 kritiek, 10 beseer toe bakkie rol
Veertien mense is beseer toe die bakkie waarin hulle gereis het gerol het.
Russel Meiring, woordvoerder van ER24, het gesê die voorval het Woensdagmiddag op die R553 in Vanderbijlpark plaasgevind.
"Toe ons paramedici by die toneel opdaag het hul die bakkie 'n ent weg aan die kant van die pad aangetref. Die insittendes wat agter op die bakkie was, is van die bakkie afgeslinger en het verspreid oor die pad gelê," het Meiring verduidelik.
Vier mense is kritiek beseer en tien het beserings van gering tot ernstig opgedoen.
Volgens Meiring is een van die kritiek beseerdes per mediese helikopter na 'n nabygeleë hospitaal gehaas vir mediese noodbehandeling.
Die ander beseerdes is per ambulans na hospitale vervoer vir mediese behandeling.
AfriSake vra interdik teen BLF
So dis weer een van daai somme ingelukke? 14? In en op n bakkie? 14? En dan word hulle GEVLIEG vir mediese behandeling? En ek en jy en julle? As ons in normale wettige getalle in n ongeluk is? Dan is die somme ongeluk status nie van toepassing nie?
'n Reguit pad.Pragtige sonskyn weer. Twee faktore wat nie bygedra het nie.Maar die voertuig was oorlaai.Die polisie moet mooi kyk na die bande.Heel waarskynlik het een gebars.Dan die bestuurder se bevoegdheid moet na gegaan word.Het 'n ander voertuig dalk bygedra tot die ongeluk?Ek moes op paar geleendhede vinnig links swenk waar aankomende voertuie oor die middel streep in my baan beweeg het vir geen rede nie.
Die skouer van die pad op hierdie foto is in `n swak toestand. Let op die teer hoogte in verhouding met die grond gedeelte. Enige voertuig wat twee wiele van hierdie pad af plaas op spoed met `n onervare bestuurder of oorlaaide voertuig is `n ongeluk wat wag om te gebeur,
Wat wil die polisie ondersoek, leer hulle net tel!
Willie, lekker lag ek nou ja en hier waar ek woon ken baie nie die verskil tussen groen en rooi nie.